
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 675 

21 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία εκκλησιαστικού ιδρύματος 
υπό την επωνυμία «ΠΝΕΥΜΑΤΙΚΟΝ ΚΑΙ ΠΟΛΙΤΙΣΤΙ¬ 
ΚΟΝ ΚΕΝΤΡΟΝ ΙΕΡΟΥ ΝΑΟΥ ΑΓΙΟΥ ΜΑΡΚΟΥ ΒΡΟ- 
ΝΤΑΔΩΝ Ό ΕΥΑΓΓΕΛΙΣΤΗΣ ΜΑΡΚΟΣ"» της Ιερός 

Μητροπόλεως Χίου, Ψαρών και Οινουσσών. 1 

Σύσταση και λειτουργία Νομικής Υπηρεσίας της Ιε¬ 
ρός Μητροπόλεως Μαρωνείας και Κομοτηνής... 2 
Σύσταση εκκλησιαστικού ιδρύματος υπό την επωνυ¬ 
μία «Β' ΒΡΕΦΟΝΗΠΙΑΚΟΣ ΣΤΑΘΜΟΣ «ΑΓΙΑΣ ΑΙ¬ 
ΚΑΤΕΡΙΝΗΣ”» της Ιερός Μητροπόλεως Μαρωνεί¬ 
ας και Κομοτηνής. 3 


ΑΠΟΦΑΣΕΙ Σ 

Αριθμ. 889/571 (1) 


Σύσταση και λειτουργία εκκλησιαστικού ιδρύματος υπό 
την επωνυμία «ΠΝΕΥΜΑΤΙΚΟΝ ΚΑΙ ΠΟΛΙΤΙΣΤΙΚΟΝ ΚΕ¬ 
ΝΤΡΟΝ ΙΕΡΟΥ ΝΑΟΥ ΑΓΙΟΥ ΜΑΡΚΟΥ ΒΡΟΝΤΑΔΩΝ 
Ό ΕΥΑΓΓΕΛΙΣΤΗΣ ΜΑΡΚΟΣ"» της Ιερός Μητροπό¬ 
λεως Χίου, Ψαρών και Οινουσσών. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
με το άρθρο 68 παρ. 5 του Ν. 4235/14. 

2) Τας υποχρεώσεις της Ποιμαινούσης Εκκλησίας 
προς το χριστεπώνυμον πλήρωμα, τας απορρεούσας 
εκ των Ευαγγελικών Επιταγών, των Ιερών Κανόνων και 
των Νόμων του Κράτους. 

3) Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Χίου, Ψαρών 
και Οινουσσών. 

4) Το υπ’ αριθμ. 199/11.12.2014 Πρακτικόν του Εκκλη¬ 
σιαστικού Συμβουλίου του Ιερού Ναού Αγίου Μάρκου 
Βροντάδου. 

4) Την υπ’ αριθμ. 391/139/12.2.2015 Πρότασιν του Σεβα- 
σμιωτάτου Μητροπολίτου Χίου, Ψαρών και Οινουσσών 
κ. Μάρκου. 


5) Την υπ’ αριθμ. 10/2015 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος. 

6) Την από 4.3.2015 απόφασιν της Διαρκούς Ιεράς Συ¬ 
νόδου, αποφασίζει: 

την σύστασιν και λειτουργίαν με δομήν Εκκλησιαστι¬ 
κού Ιδρύματος εξηρτημένης υπηρεσίας υπό την επω¬ 
νυμίαν: «ΠΝΕΥΜΑΤΙΚΟΝ ΚΑΙ ΠΟΛΙΤΙΣΤΙΚΟΝ ΚΕΝΤΡΟΝ 
ΙΕΡΟΥ ΝΑΟΥ ΑΓΙΟΥ ΜΑΡΚΟΥ ΒΡΟΝΤΑΔΩΝ Ό ΕΥΑΓΓΕ¬ 
ΛΙΣΤΗΣ ΜΑΡΚΟΣ" της Ιεράς Μητροπόλεως Χίου, Ψαρών 
και Οινουσσών», το οποίον θα διέπεται από τον κάτωθι 
Κανονισμό: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΤΟΥ «ΠΝΕΥΜΑΤΙΚΟΥ ΚΑΙ ΠΟΛΙΤΙΣΤΙΚΟΥ ΚΕΝΤΡΟΥ 
ΙΕΡΟΥ ΝΑΟΥ ΑΓΙΟΥ ΜΑΡΚΟΥ ΒΡΟΝΤΑΔΟΥ 
“Ο ΕΥΑΓΓΕΛΙΣΤΗΣ ΜΑΡΚΟΣ”» 

Αρθρον1 

Σύσταση - Επωνυμία -Έδρα 

1. Στην Ενορία του Ιερού Ναού Αγίου Μάρκου Βροντά¬ 
δου συνιστάται ΕκκλησιαστικόΊδρυμα με την επωνυμία: 
«ΠΝΕΥΜΑΤΙΚΟΝ ΚΑΙ ΠΟΛΙΤΙΣΤΙΚΟΝ ΚΕΝΤΡΟΝ I. ΝΑΟΥ 
ΑΓΙΟΥ ΜΑΡΚΟΥ ΒΡΟΝΤΑΔΟΥ Ό ΕΥΑΓΓΕΛΙΣΤΗΣ ΜΑΡ¬ 
ΚΟΣ”». 

2. Το Ίδρυμα έχει έδρα στην Ενορία Αγίου Μάρκου 
Βροντάδου Χίου και αποτελεί εξηρτημένη Υπηρεσία 
του Νομικού Προσώπου του Ενοριακού Ιερού Ναού Αγί¬ 
ου Μάρκου Βροντάδου της Ιεράς Μητροπόλεως Χίου, 
Ψαρών και Οινουσσών αυτοτελούς διαχειρίσεως και μη 
κερδοσκοπικού χαρακτήρα. 

3. Το Ίδρυμα έχει ιδία σφραγίδα, η οποία φέρει στο 
κέντρο τον Ευαγγελιστή Μάρκο. Στον εξωτερικό κύκλο 
αναγράφονται οι λέξεις ΙΕΡΑ ΜΗΤΡΟΠΟΛΙΣ ΧΙΟΥ, ΨΑ¬ 
ΡΩΝ ΚΑΙ ΟΙΝΟΥΣΣΩΝ, στον δε εσωτερικό κύκλο ΠΝΕΥ¬ 
ΜΑΤΙΚΟΝ ΚΑΙ ΠΟΛΙΤΙΣΤΙΚΟΝ ΚΕΝΤΡΟΝ I. ΝΑΟΥ ΑΓΙΟΥ 
ΜΑΡΚΟΥ ΒΡΟΝΤΑΔΟΥ Ό ΕΥΑΓΓΕΛΙΣΤΗΣ ΜΑΡΚΟΣ”. 

Αρθρον 2 

1. Σκοποί του Ιδρύματος είναι η εκτός του Ιερού Ναού 
ανάπτυξη δραστηριοτήτων για την πνευματική οικοδομή 
του λαού του Θεού, και ιδιαιτέρως: 

α) Η μεταξύ των ενοριτών καλλιέργεια ορθοδόξου 
χριστιανικού ήθους και πνευματικότητας. 

β) Η προσέγγιση των νέων και η διαπαιδαγώγησή 
τους σύμφωνα με την ελληνορθόδοξη παράδοση, καθώς 
και η υποβοήθησή τους για την επαγγελματική τους 
κατάρτιση. 

γ) Η μόρφωση και ψυχαγωγία των νέων και όλων εν 
γένει των ενοριτών, σύμφωνα με τις εθνικές και θρη¬ 
σκευτικές παραδόσεις του τόπου μας. 

2. Μέσα για την εκπλήρωση των σκοπών του Ιδρύμα¬ 
τος αποτελούν: 

α) Η πραγματοποίηση χριστιανικών πολιτιστικών συ¬ 
ναθροίσεων και άλλων πνευματικών και εποικοδομητι¬ 
κών εκδηλώσεων. 

β) Η οργάνωση και λειτουργία επιστημονικών, πολιτι¬ 
στικών, ψυχαγωγικών εκδηλώσεων και εκθέσεων. 

γ) Η διοργάνωση ομιλιών, διαλέξεων, προβολών και 
εκδόσεων θρησκευτικού, ιστορικού, κοινωνικού, πολιτι¬ 
στικού και ηθικού περιεχομένου, 
δ) Η λειτουργία Βιβλιοθήκης και Κειμηλιαρχείου. 
ε) Η ενασχόληση με έργα παραδοσιακής χειροτεχνίας, 
στ) Η λειτουργία χορωδίας και παραδοσιακών χορευ¬ 
τικών συγκροτημάτων και συναφών εκθέσεων, σύμφωνα 
προς το ορθόδοξο ήθος και το εκκλησιαστικό φρόνημα, 
ζ) Η διατήρηση και αναβίωση των εθίμων της Ενορίας, 
η) Η λειτουργία τμημάτων διδασκαλίας ηλεκτρονικών 
υπολογιστών. 

θ) Κάθε άλλο πρόσφορο μέσο, που θα αποφασίζει 
κάθε φορά το Διοικητικό Συμβούλιο. 

Άρθρον 3 

Διοικητικό Συμβούλιο 

1. Το Ίδρυμα τελεί υπό την πνευματική και διοικητι¬ 
κή εποπτεία της Ιεράς Μητροπόλεως Χίου, Ψαρών και 
Οινουσσών και διοικείται από επταμελές (7) Διοικητικό 
Συμβούλιο, το οποίο απαρτίζεται από: 

α) Τον Σεβασμιώτατο Μητροπολίτη Χίου, Ψαρών και 
Οινουσσών, ως Πρόεδρο 

β) Τον εκάστοτε Πρόεδρο του Εκκλησιαστικού Συμ¬ 
βουλίου του Ιερού Ναού Αγίου Μάρκου Βροντάδου Χίου, 
ως Αντιπρόεδρο 

γ) Δύο (2) μέλη του Εκκλησιαστικού Συμβουλίου του 
Ιερού Ναού Αγίου Μάρκου Βροντάδου Χίου, προτεινό- 
μενα από τον Πρόεδρο του Εκκλησιαστικού Συμβουλίου 
δ) Τρία (3) μέλη, άνδρες και γυναίκες της Ενορίας του 
Ιερού Ναού, που διακρίνονται για το ορθόδοξο ήθος, 
το εκκλησιαστικό τους φρόνημα και την πνευματική 
τους κατάρτιση, προτεινόμενα από τον Πρόεδρο του 
Εκκλησιαστικού Συμβουλίου 

2. Τα μέλη του Διοικητικού Συμβουλίου διορίζονται 
από το Μητροπολιτικό Συμβούλιο επί τριετεί θητεία, 
μετά τη λήξη της οποίας δύνανται να επαναδιοριστούν, 
το δε αξίωμα των μελών του Δ.Σ. είναι τιμητικό και 
άμισθο. Το πρώτο Δ.Σ. έχει θητεία λήγουσα την αυτή 
ημερομηνία με εκείνη των μελών του Εκκλησιαστικού 
Συμβουλίου. 

3. Μέλη του Δ.Σ. που δεν ανταποκρίνονται στα κα- 
θήκοντά τους ή που αδικαιολογήτως απουσιάζουν από 
τρεις συνεχόμενες συνεδριάσεις του Δ.Σ. ή ολιγωρούν 
στην επιτέλεση των ανατιθεμένων σε αυτά καθηκόντων 
ή έχουν απρεπή και αντιχριστιανική συμπεριφορά, παύο¬ 
νται και αντικαθίστανται από το Μητροπολιτικό Συμβού¬ 
λιο, μετά από έγγραφη αίτηση του Δ.Σ. του Ιδρύματος. 


Αρθρον 4 

Συνεδριάσεις - Απαρτία 

1. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα 
και τον Ταμία. Συνέρχεται τακτικώς ανά τρίμηνο ή εκτά¬ 
κτως, μετά από πρόσκληση του Προέδρου. 

2. Το Δ.Σ. ευρίσκεται σε απαρτία, όταν παρίσταται 
οπωσδήποτε ο Σεβ. Πρόεδρος, ο Πρόεδρος του Εκκλη¬ 
σιαστικού Συμβουλίου και δύο τουλάχιστον μέλη του. 

3. Οι αποφάσεις λαμβάνονται κατά πλειονοψηφία. 
Σε περίπτωση ισοψηφίας, υπερισχύει η ψήφος του Σεβ. 
Προέδρου. 

4. Το Κέντρο εκπροσωπείται υπό του Σεβασμιωτάτου 
Προέδρου, σε περίπτωση δε κωλύμματος αυτού υπό 
του Αντιπροέδρου. Με απόφαση του Δ.Σ. εγκρινομένη 
υπό του Μητροπολιτικού Συμβουλίου, δύναται να εκ¬ 
προσωπεί το Ίδρυμα και έτερο εκ των μελών του Δ.Σ. 
ή νομικός, εντός των ορίων της ως άνω αποφάσεως. 

Αρθρον 5 

Αρμοδιότητες του Διοικητικού Συμβουλίου 

1. Οι αρμοδιότητες του Διοικητικού Συμβουλίου είναι: 
α) Αποφασίζει για κάθε θέμα, που αφορά στην εκπλή¬ 
ρωση των σκοπών του Κέντρου. 

β) Συνεργάζεται με το Εκκλησιαστικό Συμβούλιο του 
Ιερού Ναού Αγίου Μάρκου Βροντάδου Χίου, καθώς επί¬ 
σης και με την Τοπική Αυτοδιοίκηση και τους τοπικούς 
φορείς για την προαγωγή και επίτευξη των σκοπών του. 

γ) Καταρτίζει τον ετήσιο προϋπολογισμό και απο¬ 
λογισμό και υποβάλλει αυτούς στο Μ.Σ. προς έγκριση. 

δ) Μεριμνά για την εξεύρεση οικονομικών πόρων και 
την καλή και σωστή λειτουργία του Κέντρου, 
ε) Προτείνει τον Διευθυντή του Κέντρου, 
στ) Αποφασίζει για κάθε άλλο θέμα, για το οποίο δεν 
γίνεται λόγος στον παρόντα Κανονισμό. 

2. Το Μητροπολιτικό Συμβούλιο της Ιεράς Μητροπό¬ 
λεως Χίου, Ψαρών και Οινουσσών ασκεί έλεγχο επί των 
αποφάσεων του Δ.Σ., εγκρίνον ή απορρίπτον ή τροπο¬ 
ποιούν αυτές. 

Άρθρον 6 

Το Πνευματικό και Πολιτιστικό Κέντρο διατηρεί δια¬ 
χειριστικά βιβλία (Βιβλίο Πρωτοκόλλου, Πρακτικών Δ.Σ., 
Ταμείου, Γραμματίων Εισπράξεων και Ενταλμάτων Πλη¬ 
ρωμής). Ολα τα ανωτέρω βιβλία θεωρούνται από την 
Ιερά Μητρόπολη Χίου, Ψαρών και Οινουσσών. 

Αρθρον 7 

Πόροι του Ιδρύματος είναι: 

α) Ετήσια επιχορήγηση από τον Ιερό Ναό Αγίου Μάρ¬ 
κου Βροντάδου Χίου 

β) Επιχορηγήσεις υπό του Δημοσίου, της Περιφερείας 
Βορείου Αιγαίου, του Δήμου Χίου ή οποιαδήποτε άλλη 
νόμιμη επιχορήγηση 
γ) Δωρεές και κληρονομιές υπέρ αυτού 
δ) Τα έσοδα από εκδηλώσεις, που θα γίνονται στους 
χώρους του Πνευματικού Κέντρου 

ε) Κάθε άλλο έσοδο μη προβλεπόμενο ανωτέρω και 
εγκρινόμενο από το Μητροπολιτικό Συμβούλιο 
Άπαντα τα ως άνω έσοδα δεν υπόκεινται σε οιαδή- 
ποτε κράτηση. 

Άρθρον 8 

Διάθεση των πόρων 

Οι ανωτέρω πόροι με απόφαση του Δ.Σ. διατίθενται: 

α) Για τον εξοπλισμό του Κέντρου. 

β) Γ ια την προμήθεια βιβλίων και διοργάνωση εορτών 
και εκδηλώσεων. 

γ) Γ ια τις δαπάνες συντηρήσεως του κτιριακού συ¬ 
γκροτήματος του Κέντρου και της λειτουργίας του. 

Άρθρον 9 

Διευθυντής του Πνευματικού Κέντρου 

Ο Διευθυντής του Πνευματικού Κέντρου διορίζεται 
από το Μητροπολιτικό Συμβούλιο μετά από εισήγηση 
του Δ.Σ. του Ιδρύματος επί τριετεί θητεία ταυτόχρονη 
των μελών του Δ.Σ. και δυναμένη να ανανεωθεί. Πρέπει 
να διακρίνεται για το ορθόδοξο ήθος, το εκκλησιαστικό 
φρόνημα και την πνευματική και μορφωτική κατάρτιση. 
Έχει ως αρμοδιότητα να: 

α) μεριμνά για τον προγραμματισμό και την διοργάνω¬ 
ση των δραστηριοτήτων και εκδηλώσεων του Κέντρου, 
τις οποίες προτείνει για έγκριση στο Δ.Σ. 

β) συντονίζει τους εθελοντές, που εργάζονται για την 
υλοποίηση των σκοπών του Κέντρου. 

γ) φροντίζει για την υλικοτεχνική υποδομή των εγκα¬ 
ταστάσεων του Κέντρου και για τα απαραίτητα προς 
υλοποίηση των σκοπών αντικείμενα. 

Άρθρον 10 

Δωρητές - Ευεργέτες 

Το Διοικητικό Συμβούλιο του Ιδρύματος δύναται να 
ανακηρύξει Δωρητές και Ευεργέτες είτε εν ζωή είτε 
μετά θάνατον, με την έγκριση του Μητροπολιτικού Συμ¬ 
βουλίου. 

Άρθρον 11 

Επί παντός θέματος μη διαλαμβανομένου στον πα¬ 
ρόντα Κανονισμό, αποφασίζει το Δ.Σ. του Ιδρύματος με 
την έγκριση του Μητροπολιτικού Συμβουλίου. 

Άρθρον12 

Ο παρών Κανονισμός τροποποιείται με Απόφαση της 
Ιερός Συνόδου, μετά από πρόταση του οικείου Μητρο¬ 
πολίτου, κατόπιν αποφάσεως του Δ.Σ. του Κέντρου 
εγκρινομένης υπό του Μητροπολιτικού Συμβουλίου. 
Η τροποποίηση ισχύει από της δημοσιεύσεως της απο¬ 
φάσεως της Δ.Ι.Σ. στην Εφημερίδα της Κυβερνήσεως, 
δημοσιεύεται δε και στο περιοδικό «ΕΚΚΑΗΣΙΑ». 

Άρθρον 13 

1. Το παρόν Εκκλησιαστικό Ιδρυμα καταργείται, όταν 
καθίσταται αδύνατη η λειτουργία ή δεν εκπληρώνει 
τις προϋποθέσεις και την αποστολή του ή παρεκκλίνει 
των σκοπών του. Η απόφαση καταργήσεώς του λαμβά- 
νεται από την Ιερά Σύνοδο, ύστερα από πρόταση του 
οικείου Μητροπολίτου, κατόπιν αποφάσεως του Δ.Σ. 
του Κέντρου εγκρινομένης υπό του Μητροπολιτικού 
Συμβουλίου. Το Κέντρο καταργείται από της δημοσι¬ 
εύσεως της αποφάσεως της Δ.Ι.Σ. στην Εφημερίδα της 
Κυβερνήσεως. 

2. Σε περίπτωση κατάργησης του Κέντρου, κάθε κι¬ 
νητό και ακίνητο περιουσιακό στοιχείο αυτού, ανήκει 
αυτοδικαίως στο Νομικό Πρόσωπο του Ιερού Ναού Αγίου 
Μάρκου Βροντάδου Χίου. 


Άρθρον 14 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. Ο 
παρών Κανονισμός δημοσιεύεται επίσης και στο περι¬ 
οδικό «ΕΚΚΑΗΣΙΑ». 

Άρθρον 15 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του νομικού προσώπου 
της Ιερός Μητροπόλεως Χίου, Ψαρών και Οινουσσών ή 
του Ιερού Ναού Αγίου Μάρκου Βροντάδου Χίου. 

Άρθρον16 

Η θητεία του πρώτου Διοικητικού Συμβουλίου και του 
Διευθυντή θα είναι ίση με την θητεία του τρέχοντος 
Εκκλησιαστικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2015 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

-♦- 

Αριθμ. 601/574 (2) 

Σύσταση και λειτουργία Νομικής Υπηρεσίας της Ιερός 
Μητροπόλεως Μαρωνείας και Κομοτηνής. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
με το άρθρο 68 παρ. 5 του Ν. 4235/14. 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Μαρωνείας 
και Κομοτηνής. 

4) Την υπ’ αριθμ. 68/5.2.2015 Πράξιν και την υπ’ αριθμ. 
248/5.2.2015 Πρότασιν του Σεβασμιωτάτου Μητροπολί¬ 
του Μαρωνείας και Κομοτηνής κ. Παντελεήμονος. 

5) Την από 23.2.2015 Γνωμοδότησιν του Νομικού Γρα¬ 
φείου της Νομικής Υπηρεσίας της Ιερός Συνόδου της 
Εκκλησίας της Ελλάδος. 

6) Την από 4.3.2015 απόφασιν της Διαρκούς Ιερός Συ¬ 
νόδου, αποφασίζει: 

την σύστασιν και λειτουργίαν Νομικής Υπηρεσίας της 
Ιερός Μητροπόλεως Μαρωνείας και Κομοτηνής, η οποία 
θα διέπεται από τον κάτωθι Κανονισμό: 

ΚΑΝΟΝΙΣΜΟΣ ΣΥΣΤΑΣΕΩΣ 
ΚΑΙ ΛΕΙΤΟΥΡΓΙΑΣ ΤΗΣ ΝΟΜΙΚΗΣ ΥΠΗΡΕΣΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΡΩΝΕΙΑΣ 
ΚΑΙ ΚΟΜΟΤΗΝΗΣ 

Αρθρον1 

Σύσταση 

Στην Ιερά Μητρόπολη Μαρωνείας και Κομοτηνής συνι- 
στάται Νομική Υπηρεσία, ως εξηρτημένη υπηρεσία του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Νομικού Προσώπου (Ν.Π.Δ.Δ.) της Ιερός Μητροπόλεως 
Μαρωνείας και Κομοτηνής, 

Αποστολή της Νομικής Υπηρεσίας είναι η νομική 
εξυπηρέτηση και υποστήριξη ως και η παροχή πόσης 
(ρύσεως νομικών και δικηγορικών υπηρεσιών στο Νομι¬ 
κό Πρόσωπο της Ιερός Μητροπόλεως Μαρωνείας και 
Κομοτηνής και στα Νομικά Πρόσωπα και Ιδρύματα που 
ανήκουν σε αυτήν, με σκοπό την διασφάλιση των έννο- 
μων συμφερόντων αυτών στις πόσης φύσεως δραστη¬ 
ριότητες και συναλλαγές τους. 

Άρθρον 2 

Όργανα της Νομικής Υπηρεσίας 

Η Νομική Υπηρεσία αποτελείται από: 
α) τον Νομικό Σύμβουλο, και 
β) την Γραμματεία. 

Άρθρον 3 

Νομικός Σύμβουλος 

Ο Νομικός Σύμβουλος διορίζεται απ’ ευθείας με Πρά¬ 
ξη του Μητροπολίτου Μαρωνείας και Κομοτηνής και 
προσλαμβάνεται από το Νομικό Πρόσωπο της Ιερός 
Μητροπόλεως με σχέση έμμισθης εντολής αμειβόμενος 
με πάγια μηνιαία αντιμισθία, σύμφωνα με τις διατάξεις 
του Κώδικα περί Δικηγόρων. 

Ο Νομικός Σύμβουλος είναι δικηγόρος παρ’ Αρείω 
Πάγω, μέλος του Δικηγορικού Συλλόγου Ροδόπης, με άρι- 
στη επιστημονική κατάρτιση και δικαστηριακή εμπειρία. 

Αρθρον 4 

Αρμοδιότητες Νομικού Συμβούλου 

Ο Νομικός Σύμβουλος έχει τις ακόλουθες αρμοδιό¬ 
τητες: 

α) Αναλαμβάνει την μελέτη και διεκπεραίωση των υπο¬ 
θέσεων εκείνων, τις οποίες αναθέτει ο Μητροπολίτης 
Μαρωνείας και Κομοτηνής, τον οποίο υποχρεούται να 
τηρεί ενήμερο σε κάθε στάδιο χειρισμού αυτών. 

β) Συντάσσει γνωμοδοτήσεις και παρέχει κάθε ζητού¬ 
μενη γνώμη και συμβουλή σε όλα τα τμήματα και τις 
υπηρεσίες του Νομικού Προσώπου της Ιερός Μητροπό¬ 
λεως Μαρωνείας και Κομοτηνής, καθώς και στα Νομικά 
Πρόσωπα και Ιδρύματα που ανήκουν σε αυτήν. 

γ) Παρίσταται και παρέχει τις νομικές συμβουλές του, 
οσάκις του ζητηθεί από τον Μητροπολίτη Μαρωνείας 
και Κομοτηνής, κατά την συνεδρίαση του Μητροπολι- 
τικού Συμβουλίου, των Επιτροπών και των λοιπών Εκ¬ 
κλησιαστικών Οργάνων της Ιερός Μητροπόλεως Μαρω¬ 
νείας και Κομοτηνής, των Εκκλησιαστικών Συμβουλίων 
των Ιερών Ναών Αυτής, των Ηγουμενοσυμβουλίων των 
Ιερών Μονών, καθώς και των Διοικητικών Συμβουλίων 
των Ιδρυμάτων της Ιερός Μητροπόλεως. 

δ) Παρακολουθεί και διεξάγει όλες τις δικαστικές υπο¬ 
θέσεις που αφορούν στο Νομικό Πρόσωπο της Ιερός 
Μητροπόλεως και των Ιδρυμάτων που ανήκουν σε αυτήν. 

ε) Παρίσταται και εκπροσωπεί ενώπιον των Δικαστη¬ 
ρίων, Δικαστικών και Εισαγγελικών Αρχών, ως και ενώ¬ 
πιον κάθε Διοικητικής Αρχής με σκοπό την υπεράσπιση 
των συμφερόντων και των δικαιωμάτων του Νομικού 
Προσώπου της Ιερός Μητροπόλεως Μαρωνείας και 
Κομοτηνής και των Ιδρυμάτων που ανήκουν σε αυτήν. 
Δύναται να παρίσταται και να εκπροσωπεί ενώπιον των 
Δικαστηρίων, Δικαστικών και Εισαγγελικών Αρχών, ως 
και ενώπιον κάθε Διοικητικής Αρχής, τους Ιερούς Ναούς, 


τις Ιερές Μονές και τα λοιπά Νομικά Πρόσωπα της Ιερός 
Μητροπόλεως Μαρωνείας και Κομοτηνής, με σκοπό την 
υπεράσπιση των συμφερόντων και των δικαιωμάτων 
αυτών, και πάντοτε με την έγκριση του Μητροπολίτη 
Μαρωνείας και Κομοτηνής. 

στ) Επιμελείται και προγραμματίζει την άμεση παρο¬ 
χή συμβουλών προς τους Κληρικούς, οι οποίοι ασκούν 
διοικητικά καθήκοντα στις Υπηρεσίες της Ιερός Μη¬ 
τροπόλεως Μαρωνείας και Κομοτηνής με σκοπό την 
εύρυθμη λειτουργία των Υπηρεσιών Της. 

ζ) Ερευνά τους τίτλους ιδιοκτησίας των αγοραζο- 
μένων, μισθουμένων, μεταβιβαζομένων ακινήτων και 
γενικώς όλων των περιουσιακών στοιχείων της Ιεράς 
Μητροπόλεως Μαρωνείας και Κομοτηνής και των Νο¬ 
μικών Προσώπων και Ιδρυμάτων που ανήκουν σε Αυτήν. 

η) Επεξεργάζεται και καταρτίζει όλες τις συμβάσεις, 
εργολαβίες, συμβόλαια, διακηρύξεις, συμφωνητικά της 
Ιεράς Μητροπόλεως Μαρωνείας και Κομοτηνής και των 
Ιδρυμάτων που ανήκουν σε αυτήν, σε συνεργασία με την 
αρμοδία εκάστοτε Υπηρεσία (Οικονομική, Τεχνική κ.λπ.). 

θ) Συντάσσει όλα τα σχέδια συμβάσεων, προκηρύξεων, 
κ.λπ. που υπογράφει ο Μητροπολίτης Μαρωνείας και 
Κομοτηνής ή ο κατά νόμο εξουσιοδοτημένος αντιπρό¬ 
σωπος αυτού. 

ι) Παρακολουθεί την ορθή διεξαγωγή των διαγωνι¬ 
σμών που αφορούν σε μελέτες, έργα, προμήθειες και 
υπηρεσίες. 

ια) Παρέχει γνωμοδοτήσεις νομικού περιεχομένου για 
οποιοδήποτε θέμα σχετικό με την υλοποίηση και δια¬ 
χείριση των έργων, μελετών, προμηθειών και υπηρεσιών 
που υλοποιεί ή προτίθεται να υλοποιήσει ο φορέας 
και για το οποίο θα ζητηθεί υποστήριξη, όπως: θεσμι¬ 
κό πλαίσιο υλοποιήσεως έργου, διαδικασία επιλογής 
αναδόχου, τεύχη δημοπρατήσεως, σύναψη συμβάσεως, 
κυρώσεις κ.λπ. 

ιβ) Εισηγείται στον Μητροπολίτη, στο Μητροπολιτικό 
Συμβούλιο, στα Ηγουμενοσυμβούλια και στα Εκκλησια¬ 
στικά Συμβούλια για κάθε αναγκαία για την προάσπιση 
των συμφερόντων των Νομικών Προσώπων της Ιεράς 
Μητροπόλεως Μαρωνείας και Κομοτηνής διαδικαστική 
ενέργεια ή πράξη, και επίσης εισηγείται για κάθε νομικό 
ζήτημα που αφορά στη λειτουργία των Υπηρεσιών της 
Ιεράς Μητροπόλεως Μαρωνείας και Κομοτηνής και των 
Νομικών Προσώπων που υπάγονται σε Αυτή, όταν το 
κρίνει αναγκαίο ή όταν του ζητηθεί ανάλογη εισήγηση. 

ιγ) Παρακολουθεί την ισχύουσα Νομοθεσία και ενη¬ 
μερώνει τον Μητροπολίτη Μαρωνείας και Κομοτηνής. 

ιδ) Τηρεί τους φακέλους των δικαστικών υποθέσεων 
της Ιεράς Μητροπόλεως και των Ιδρυμάτων Της. 

Αρθρον 5 

Συνεργαζόμενοι Δικηγόροι 

Η παράσταση και εκπροσώπηση ενώπιον των Δικα¬ 
στηρίων, Δικαστικών και Εισαγγελικών Αρχών, ως και 
ενώπιον κάθε Διοικητικής Αρχής με σκοπό την υπε¬ 
ράσπιση των συμφερόντων και των δικαιωμάτων του 
Νομικού Προσώπου της Ιεράς Μητροπόλεως Μαρωνείας 
και Κομοτηνής, των Νομικών Προσώπων και των Ιδρυ¬ 
μάτων που ανήκουν σε Αυτήν, δύναται να γίνεται και 
από δικηγόρους, στους οποίους ο Νομικός Σύμβουλος 
αναθέτει το χειρισμό των υποθέσεων, πάντοτε με την 
έγκριση του Μητροπολίτη Μαρωνείας και Κομοτηνής, 
κατόπιν αποφάσεως του Μητροπολιτικού Συμβουλίου 

ή των Ηγουμενοσυμβουλίων των Ιερών Μονών ή των 
Εκκλησιαστικών Συμβουλίων των Ιερών Ναών, ή των 
Συμβουλίων των Νομικών Προσώπων ή των Ιδρυμάτων 
που ανήκουν σε Αυτήν. Οι υπηρεσίες που παρέχονται 
από αυτούς αμείβονται καθ’ υπόθεση, σύμφωνα με τις 
διατάξεις του Κώδικος περί Δικηγόρων. 

Δύναται επίσης να ανατεθεί σε δικηγόρους, οσάκις 
κρίνεται από τον Μητροπολίτη Μαρωνείας και Κομο¬ 
τηνής αναγκαίο, η επεξεργασία, η κατάρτιση όπως και 
η παράσταση κατά την κατάρτιση των σχεδίων συμβά¬ 
σεων, συμβολαίων, διακηρύξεων ή όρων δημοπρασιών, 
σε συνεργασία με τις αρμόδιες Υπηρεσίες της Ιεράς 
Μητροπόλεως, ο έλεγχος των τίτλων ιδιοκτησίας των 
αγοραζομένων, μισθωμένων ή μεταβιβαζομένων περι¬ 
ουσιακών στοιχείων του Νομικού Προσώπου της Ιεράς 
Μητροπόλεως Μαρωνείας και Κομοτηνής καθώς και 
των Νομικών Προσώπων και Ιδρυμάτων που ανήκουν 
σε Αυτήν. 

Οι δικηγόροι στους οποίους τυχόν ανατίθεται ο χει¬ 
ρισμός κάθε υποθέσεως οφείλουν να συνεργάζονται 
με τον Νομικό Σύμβουλο και να τον ενημερώνουν για 
την διεξαγωγή των δικών και το χειρισμό των λοιπών 
υποθέσεων που τους ανατίθενται, με ειδική εντολή. 

Αρθρον 6 
Γ ραμματεία 

Η γραμματειακή υποστήριξη της Νομικής Υπηρεσί¬ 
ας της Ιεράς Μητροπόλεως Μαρωνείας και Κομοτηνής 
ενεργείται επ’ αμοιβή από διοικητικό υπάλληλο, λαϊκό 
ή κληρικό, στον οποίο ανατίθενται τα σχετικά καθή¬ 
κοντα με απόφαση του Μητροπολίτη Μαρωνείας και 
Κομοτηνής και περιλαμβάνουν την καθαρογραφή των 
δικογράφων, των γνωμοδοτήσεων και των λοιπών εγ¬ 
γράφων, την τήρηση του πρωτοκόλλου εισερχομένων 
και εξερχομένων εγγράφων, την τήρηση ημερολογίου 
δικών και του εν γένει Αρχείου της Νομικής Υπηρεσίας. 
Σε περίπτωση μη συγκροτήσεως αυτοτελούς Γραμμα- 
τείας στη Νομική Υπηρεσία, η τελευταία υποστηρίζεται 
γραμματειακά από την Γ ραμματεία της Ιεράς Μητρο¬ 
πόλεως Μαρωνείας και Κομοτηνής. 

Αρθρον 7 

Τροποποίηση ή συμπλήρωση του παρόντος Κανονι¬ 
σμού, ή κατάργηση της Νομικής Υπηρεσίας της Ιεράς 
Μητροπόλεως, πραγματοποιείται με Απόφαση του 
Μητροπολίτου Μαρωνείας και Κομοτηνής, η οποία 
εγκρίνεται από την Ιερά Σύνοδο και δημοσιεύεται στην 
Εφημερίδα της Κυβερνήσεως και το επίσημο Δελτίο 
«ΕΚΚΛΗΣΙΑ». 

Αρθρον 8 

Ο παρών Κανονισμός ισχύει από της δημοσιεύσεως 
αυτού στην Εφημερίδα της Κυβερνήσεως. 0 Κανονισμός 
δημοσιεύεται επίσης και δια του επισήμου Δελτίου της 
Εκκλησίας της Ελλάδος «ΕΚΚΛΗΣΙΑ». Κάθε τροποποίηση 
αυτού γίνεται από την Ιερά Σύνοδο, κατόπιν αιτιολογη¬ 
μένης αποφάσεως της Ιεράς Μητροπόλεως. 

Αρθρον 9 

Η απόφαση αυτή να δημοσιευθεί στην Εφημερίδα 
της Κυβερνήσεως και στο επίσημο Δελτίο «ΕΚΚΛΗΣΙΑ» 
και να γνωστοποιηθεί στις Υπηρεσίες της Ιεράς Μη¬ 
τροπόλεως Μαρωνείας και Κομοτηνής και στα Νομικά 


Πρόσωπα και τα Ιδρύματα που υπάγονται σ’ Αυτήν. Η 
δημοσίευση της παρούσας δεν προκαλεί καμία δαπάνη 
σε βάρος του προϋπολογισμού της Ιεράς Μητροπόλεως 
Μαρωνείας και Κομοτηνής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2015 

Ο Πρόεδρος 
ί Ο Αθηνών ΙΕΡΩΝΥΜΟΣ 

-♦- 

Αριθμ. 684/568 (3) 

Σύσταση εκκλησιαστικού ιδρύματος υπό την επωνυ¬ 
μία «Β' ΒΡΕΦΟΝΗΠΙΑΚΟΣ ΣΤΑΘΜΟΣ "ΑΓΙΑΣ ΑΙΚΑ¬ 
ΤΕΡΙΝΗΣ"» της Ιεράς Μητροπόλεως Μαρωνείας και 
Κομοτηνής. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/14. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Μαρωνείας 
και Κομοτηνής. 

4) Την υπ’ αριθμ. 69/11.2.2015 Πράξιν και την υπ’ αριθμ. 
288/11.2.2015 Πρότασιν του Σεβασμιωτάτου Μητροπολί¬ 
του Μαρωνείας και Κομοτηνής κ. Παντελεήμονος. 

5) Την από 23.2.2015 Γνωμοδότησιν του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος. 

6) Την από 4.3.2015 Απόφασιν της Διαρκούς Ιεράς Συ¬ 
νόδου, αποφασίζει: 

την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «Β' ΒΡΕΦΟΝΗΠΙΑΚΟΣ ΣΤΑθ- 
ΜΟΣ "ΑΓΙΑΣ ΑΙΚΑΤΕΡΙΝΗΣ"» της Ιεράς Μητροπόλεως 
Μαρωνείας και Κομοτηνής, το οποίον θα διέπεται από 
τον κάτωθι Κανονισμό: 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ ΠΑΙΔΙΚΟΥ ΣΤΑΘΜΟΥ 
ΤΟΥ ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ ΤΗΣ 
ΙΕΡΑΣ ΜΗΤΡΟΠΟΛΕΩΣ ΜΑΡΩΝΕΙΑΣ ΚΑΙ ΚΟΜΟΤΗΝΗΣ 
ΠΟΥ ΛΕΙΤΟΥΡΓΕΙ ΥΠΟ ΤΗΝ ΕΠΟΠΤΕΙΑ 
ΤΗΣ Ι.Μ. ΜΑΡΩΝΕΙΑΣ ΚΑΙ ΚΟΜΟΤΗΝΗΣ ΚΑΙ 

ΜΕ ΤΗΝ ΕΠΩΝΥΜΙΑ Β’ ΒΡΕΦΟΝΗΠΙΑΚΟΣ ΣΤΑΘΜΟΣ 
«ΑΓΙΑ ΑΙΚΑΤΕΡΙΝΗ» 

Άρθρο 1 

Σύσταση - Επωνυμία -Έδρα - Σφραγίδα 

Στην Περιφέρεια της Ιεράς Μητροπόλεως Μαρωνείας 
και Κομοτηνής και υπό την πνευματική και διοικητική 
εποπτεία Αυτής, λειτουργεί Βρεφονηπιακός Σταθμός, 
υπό την επωνυμία: «"Β' Βρεφονηπιακός Σταθμός Αγία 
Αικατερίνη", ως αποκεντρωμένη εκκλησιαστική υπηρε¬ 
σία της οικείας Ιεράς Μητροπόλεως εξαρτημένη από 
Αυτήν, μη κερδοσκοπικού χαρακτήρα και διέπεται από 

τις διατάξεις του παρόντος Κανονισμού/Εδρα του εί¬ 
ναι η πόλη της Κομοτηνής και ειδικά στην διεύθυνση 
Σισμάνογλου 18, έχει σφραγίδα, φέρουσα στο μέσον 
το Χριστόγραμμα (ΧΡ) και κύκλω εσωτερικώς μεν τις 
λέξεις ΒΡΕΦΟΝΗΠΙΑΚΟΣ ΣΤΑΘΜΟΣ, εξωτερικώς δε ΙΕΡΑ 
ΜΗΤΡΟΠΟΛΙΣ ΜΑΡΩΝΕΙΑΣ ΚΑΙ ΚΟΜΟΤΗΝΗΣ - ΕΤΟΣ 
ΙΔΡΥΣΕΩΣ 1982. 

Άρθρον 2 
Σκοπός 

Ο Παιδικός Σταθμός, κυρίαρχος χώρος αγωγής και 
ασφαλούς διαμονής για τα παιδιά προσχολικής ηλικίας, 
σκοπό έχει: 

α. Να παρέχει χριστιανική και ελληνοπρεπή διαπαιδα¬ 
γώγηση στα φιλοξενούμενα παιδιά, από την ευαίσθη¬ 
τη ηλικία τους, και προσχολική αγωγή σύμφωνα με τα 
πλέον σύγχρονα επιστημονικά δεδομένα. 

β. Να βοηθά τα παιδιά να αναπτυχθούν σωματικά, 
νοητικά, συναισθηματικά και κοινωνικά. 

γ. Να εξασφαλίζει απασχόληση, παιχνίδι, ανάπαυση, 
υγιεινή διατροφή και φροντίδα για την ατομική καθαριό¬ 
τητά τους, καθώς και την καθαριότητα των χώρων τους. 

δ. Να εξαλείφει κατά το δυνατό, τις διαφορές που 
τυχόν προκύπτουν από το πολιτιστικό, οικονομικό και 
μορφωτικό επίπεδο των γονέων τους. 

ε. Να εξυπηρετεί τους γονείς και παράλληλα να τους 
ευαισθητοποιεί πάνω σε θέματα σύγχρονης παιδαγω¬ 
γικής και ψυχολογίας. 

στ. Να βοηθεί τα παιδιά προσχολικής ηλικίας στην 
ομαλή μετάβασή τους από το οικογενειακό στο σχολικό 
και κοινωνικό περιβάλλον. 

ζ. Να οργανώνει διαλέξεις, εορτές και άλλες παρεμ¬ 
φερείς εκδηλώσεις/δράσεις για την προστασία της μη¬ 
τέρας και του παιδιού γενικώς. 

Άρθρο 3 

Οργάνωση - Διοίκηση 

1. Το Ίδρυμα τελεί υπό την πνευματική και διοικητική 
εποπτεία της Ιερός Μητροπόλεως Μαρωνείας και Κο¬ 
μοτηνής και διοικείται υπό πενταμελούς Διοικητικού 
Συμβουλίου που απαρτίζεται από: α) Τον Μητροπολίτη 
Μαρωνείας και Κομοτηνής ως Πρόεδρο, αναπληρούμενο 
νομίμως, και β) Τα υπόλοιπα 4 μέλη, λαϊκούς (άνδρες ή 
γυναίκες), που διορίζονται από τον Μητροπολίτη. Η θη¬ 
τεία είναι τριετής, δύναται να ανανεωθεί, το δε αξίωμα 
είναι τιμητικό και άμισθο. Κατόπιν αιτιολογημένης απο- 
φάσεως του Μητροπολίτου δύναται να αντικατασταθεί 
μέλος του Διοικητικού Συμβουλίου και προ της λήξεως 
της θητείας του λόγω αδικαιολογήτων απουσιών εκ 
τριών Συνεδριών ή λόγω ολιγωρίας περί την εκτέλεση 
των ανατιθεμένων σ’ αυτόν καθηκόντων. 

2. Το Διοικητικό Συμβούλιο συνέρχεται τακτικώς μία 
φορά κάθε τρεις μήνες, κατόπιν προσκλήσεως του Προ¬ 
έδρου, εκτάκτως δε όποτε κρίνει τούτο αναγκαίο ο 
Πρόεδρος ή ζητηθεί εγγράφως από τρία, τουλάχιστον, 
μέλη, αναφερόντων τα θέματα για τα οποία ζητούν τη 
σύγκληση του Συμβουλίου. 

3. Το Διοικητικό Συμβούλιο βρίσκεται σε απαρτία, όταν 
οι παρόντες είναι πλείονες των απάντων. Οι αποφά¬ 
σεις λαμβάνονται κατά πλειοψηφία, εν ισοψηφία κατι- 
σχυούσης της ψήφου του Προέδρου. Τα πρακτικά των 
Συνεδριάσεων αναγιγνώσκονται στην αμέσως επομένη 
Συνεδρίαση και υπογράφονται υπό των μελών. 


4. Το Διοικητικό Συμβούλιο αποφασίζει περί πόσης 
υποθέσεως, αφορώσης στην ομαλή λειτουργία των 
σταθμών. 

Ειδικότερα: 

α. Ασκεί εποπτεία επί της καθόλου λειτουργίας του. 

β. Αποφασίζει περί της διαθέσεως των πόρων σύμ¬ 
φωνα με τους αναφερομένους σκοπούς. 

γ. Μελετά και εγκρίνει διάφορα μέτρα, υπέρ υλικής 
ενισχύσεως και ευοδώσεως των σκοπών αυτού. 

δ. Καταρτίζει τον ετήσιο Απολογισμό των εσόδων 
και εξόδων και τον υποβάλλει προς έγκριση στο Δήμο 
Κομοτηνής. 

ε. Προσλαμβάνει με σύμβαση ιδιωτικού δικαίου και 
απολύει το προσωπικό, αποφασίζει δε την καταβολή 
εφ’ άπαξ αμοιβής για την παροχή υπηρεσιών. 

στ. Προσλαμβάνει συμβούλους επί παιδαγωγικών, ια¬ 
τρικών, νομικών, οικονομικών και άλλων θεμάτων (εν¬ 
δεικτικά αναφέρονταί: παιδίατρος, δάσκαλοι μουσικής, 
ξένων γλωσσών, παιδοψυχολόγοι, διατροφολόγοι, γυ¬ 
μναστές) και αποφασίζει για κάθε θέμα που δεν προ- 
βλέπεται από τον παρόντα Κανονισμό, πάντοτε δε με 
την έγκριση των πράξεών του από το Μητροπολιτικό 
Συμβούλιο. 

Άρθρο 4 

Καθήκοντα Προέδρου 

1. Ο Πρόεδρος εκπροσωπεί νομίμως τον Βρεφονηπι¬ 
ακό Σταθμό ενώπιον κάθε Δικαστικής και Διοικητικής 
Αρχής, συμβάλλεται εξ ονόματος και δια λογαριασμό 
του, ύστερα από προηγούμενη απόφαση του Διοικη¬ 
τικού Συμβουλίου, υπογράφει την αλληλογραφία του 
Ιδρύματος και επικυρώνει τα αποσπάσματα Πρακτικών 
της Διοικούσης Επιτροπής. Μεριμνά για την εφαρμογή 
των διατάξεων του παρόντος κανονισμού και των απο¬ 
φάσεων του Δ.Σ. 

2. Ο Διαχειριστής-Διαχειρίστρια επικουρούμενος-η 
υπό διοικητικού υπαλλήλου εκτελεί καθήκοντα Γραμμα- 
τέως και Ταμία. Φυλάττει όλα τα βιβλία Διοικήσεως και 
Διαχειρίσεως, συντάσσει τα πρακτικά του Διοικητικού 
Συμβουλίου, την αλληλογραφία, κρατεί την σφραγίδα 
και το Ταμείο του Ιδρύματος. 

Ειδικότερα ο διαχειριστής τηρεί το βιβλίο Πρωτοκόλ¬ 
λου εισερχόμενων και εξερχόμενων εγγράφων. Συντάσ¬ 
σει τα πρακτικά των συνεδριάσεων του Δ.Σ. και φυλάσ¬ 
σει το βιβλίο των πρακτικών. Τηρεί το βιβλίο Μητρώου 
των Νηπίων του Βρεφονηπιακού Σταθμού, φυλάσσει 
τη σφραγίδα και το αρχείο αυτού. Τηρεί το βιβλίο των 
Νηπίων του Νηπιαγωγείου, φυλάσσει τη σφραγίδα και 
το αρχείο αυτού και αποστέλλει αντίγραφο του Βι¬ 
βλίου Μητρώου στον οικείο Διευθυντή εκπαίδευσης ή 
Προϊσταμένου Γραφείο Πρωτοβάθμιας Εκπαίδευσης. 
Συντάσσει τις βεβαιώσεις φοίτησης (αναμνηστικά) και 
τις βεβαιώσεις εγγραφής στο Βρεφονηπιακό Σταθμό. 

Επίσης εισπράττει τα έσοδα και εκδίδει Γραμμάτιο 
Εισπράξεως υπογραφόμενο από τον Πρόεδρο και κατα¬ 
χωρίζει αυτό στα οικεία βιβλία. Ενεργεί τις πληρωμές, 
αφού εκδοθεί το χρηματικό ένταλμα πληρωμής. Τηρεί 
το βιβλίο του Ταμείου, στο οποίο καταχωρίζονται τα 
έσοδα και τα έξοδα, τα οποία πραγματοποιούνται κατά 
την χρονική διάρκεια εκάστης οικονομικής χρήσεως. 
Τηρεί τα διαχειριστικά βιβλία, τα οποία φυλάσσει, κα¬ 
θώς και τα παραστατικά στοιχεία των εισπράξεων και 
των πληρωμών. Συντάσσει τον προϋπολογισμό και τον 

απολογισμό, τους οποίους υποβάλλει εγκαίρως προς 
ψήφιση στο Δ.Σ. και στη συνέχεια για έγκριση στο Δήμο 
Κομοτηνής. Τα διπλότυπα Γραμματίων Εισπράξεων φέ¬ 
ρουν τη θεώρηση της Διεύθυνσης Κοινωνικών Πολιτικών 
του Δήμου Κομοτηνής. 

Άρθρο 5 

Καθήκοντα διοικητικού υπαλλήλου 

Την Διοικητική και Οικονομική εργασία ασκεί ο δι¬ 
οικητικός υπάλληλος. Εάν δεν υπάρχει, τα καθήκοντα 
αυτά ασκεί υπάλληλος της Ιεράς Μητροπόλεως, λαμ- 
βάνοντας σχετικό επιμίσθιο. Ο ανωτέρω υπάλληλος 
ασκεί τα ακόλουθα καθήκοντα, συνεργαζόμενος μετά 
του Διαχειριστού - Διαχειριστρίας: 

Α. Είναι υπεύθυνος για την προμήθεια και τον έγκαιρο 
εφοδιασμό με τα αναγκαία υλικό, για την καλή φύλαξη, 
συντήρηση και διάθεσή τους, καθώς και για την λοιπή εν 
γένει περιουσία, σύμφωνα με τις εκάστοτε αποφάσεις 
του Διοικητικού Συμβουλίου. 

Β. Συντάσσει τις μισθολογικές καταστάσεις του προ¬ 
σωπικού και υπολογίζει, σύμφωνα με τις ισχύουσες δι¬ 
ατάξεις, τυχόν πρόσθετες αμοιβές (υπερωρίες κ.λπ.) 
που προκύπτουν. 

Γ. Τηρεί όλα τα βιβλία διαχειρίσεως, στα οποία κατα¬ 
χωρίζει όλες τις κατά Νόμον απαιτούμενες εγγραφές. 

Δ. Είναι υπεύθυνος για την τήρηση γενικώς των λογα¬ 
ριασμών, τη συγκέντρωση των παραστατικών στοιχείων, 
όλων των δικαιολογητικών εισπράξεων και πληρωμών, 
ώστε να είναι πάντοτε ευχερής ο έλεγχος των εσόδων 
και εξόδων. 

Ε. Συνεργάζεται με τον Σεβασμιώτατο Μητροπολίτη 
για την κατάρτιση του Προϋπολογισμού, του Απολο¬ 
γισμού και του Ισολογισμού, εισηγούμενος εγκαίρως 
ενδεχόμενες αναμορφώσεις αυτών. 

Ζ. Εκτελεί κάθε άλλη εργασία διοικήσεως και διαχει¬ 
ρίσεως που του ανατίθεται. 

Αρθρο 6 
Προσωπικό 

1. Το προσωπικό διακρίνεται σε έμμισθο και εθελοντι¬ 
κό (μη αμειβόμενο). 

2. Με απόφαση του Δ.Σ. καθορίζεται και προσλαμ¬ 
βάνεται το απαραίτητο προσωπικό, σύμφωνα με τις 
κείμενες διατάξεις, ώστε να καλύπτονται πλήρως οι 
ανάγκες λειτουργίας του Ιδρύματος. 

3. Για την εύρυθμη, ομαλή και αποτελεσματική λει¬ 
τουργία προσλαμβάνεται ένας Διευθυντής ή Διευθύ¬ 
ντρια που να διαθέτει τα απαραίτητα τυπικά και ουσι¬ 
αστικά προσόντα. Αυτός έχει την ευθύνη λειτουργίας 
του σταθμού, μεριμνά για την υγιεινή κατάσταση των 
παιδιών, για την διαπαιδαγώγησή τους, την ψυχαγωγία 
τους, την καλή διατροφή. Μεριμνά για την καθαριότη¬ 
τα, παρέχει συμβουλευτική ενημέρωση και υποστήριξη 
στους γονείς των παιδιών, ενημερώνεται και συνεργάζε¬ 
ται με τους εκπαιδευτικούς που διδάσκουν, οργανώνουν 
παιδικές εκδηλώσεις και ενημερωτικές ημερίδες. Τον 
Διευθυντή ή Διευθύντρια, όταν απουσιάζει ή κωλύεται, 
αναπληρώνει μία από τις νηπιαγωγούς ή βρεφονηπιο¬ 
κόμους που ορίζεται από το Ίδρυμα ή το Δ.Σ. 

4. Η Διεύθυνση τηρεί το βιβλίο συμβάντων, τις ατομι¬ 
κές κάρτες υγιείας των παιδιών, το βιβλίο παρουσίας 
αυτών, το βιβλίο παρουσίας του προσωπικού. 


5. Οι αποδοχές του προσωπικού του Ιδρύματος καθο¬ 
ρίζονται ελεύθερα με συμφωνία μεταξύ εργαζομένων 
και εργοδότη, δεν μπορούν όμως να είναι κατώτερες 
του ελάχιστου ημερομισθίου που προβλέπεται από τις 
ισχύουσες κάθε φορά συλλογικές συμβάσεις του Υπουρ¬ 
γείου Εργασίας ή από την κειμένη νομοθεσία. 

6. Λαμβανομένου υπ’ όψη του εκκλησιαστικού χαρα¬ 
κτήρα του Ιδρύματος, δίδεται ιδιαίτερη σημασία σε θέ¬ 
ματα συμπεριφοράς του προσωπικού, η οποία πρέπει να 
είναι κόσμια, ευπρεπής και με ιδιαίτερα περισσεύματα 
αγάπης, επιείκειας και υπομονής. 

Αρθρο 7 

Πόροι του Ιδρύματος είναι: 

1. Οι εκάστοτε υπέρ αυτού επιχορηγήσεις της Ιεράς 
Μητροπόλεως. 

2. Εισφορές των Ιερών Μονών και Ιερών Προσκυνη¬ 
μάτων της Ιεράς Μητροπόλεως εγγραφόμενες στους 
Προϋπολογισμούς υπό των οικείων Συμβουλίων και νο- 
μίμως εγκρινόμενες. 

3. Κληρονομιές, κληροδοσίες και δωρεές ή και αφιερώ¬ 
ματα εκ μέρους παντός τρίτου υπέρ αυτού, ως επίσης 
και τα εξ αυτών προερχόμενα έσοδα. 

4. Κάθε επιχορήγηση υπέρ αυτού εκ μέρους του Κρά¬ 
τους, ως και εισφορές Δήμων ή άλλων Οργανισμών. 

5. Πρόσοδοι εκ περιφοράς δίσκων στους Ιερούς Ναούς 
της Ιεράς Μητροπόλεως. 

6. Πρόσοδοι εκ των τροφείων που ορίζονται με από¬ 
φαση Δ.Σ. 

7. Κάθε άλλο έσοδο προερχόμενο από κάθε νόμιμη 
και χρηστή πηγή. 

Αρθρο 8 

1. Δικαίωμα εγγραφής στον Παιδικό Σταθμό έχουν όλα 
τα παιδιά, σύμφωνα με τις σχετικές προβλέψεις, απαγο- 
ρευομένης απολύτως της εγγραφής παιδιών, εφ' όσον 
και για όσο διάστημα πάσχουν από μεταδοτικά νοσή¬ 
ματα. Δεν γίνονται δεκτά παιδιά που πάσχουν από σω¬ 
ματικές, πνευματικές ή ψυχικές διαταραχές, δεδομένου 
ότι δί αυτά λειτουργούν ειδικά σχολεία του Κράτους. 

2. Ειδικότερα γίνονται δεκτά παιδιά ηλικίας 8 μηνών 
έως την ηλικία εγγραφής τους στην υποχρεωτική εκ¬ 
παίδευση οριζόμενη από τη νομοθεσία του κράτους. 

3. Γ ια την εγγραφή των παιδιών στον Παιδικό Σταθμό 
απαιτούνται τα εξής δικαιολογητικά: 

α. Αίτηση της μητέρας ή του πατέρα ή του κηδεμόνα 
του παιδιού 

β. Ληξιαρχική Πράξη βαπτίσεως του παιδιού 

γ. Ληξιαρχική Πράξη γεννήσεως 

δ. Βεβαίωση ιατρού για την καλή σωματική και πνευ¬ 
ματική υγιεία του παιδιού, καθώς και φωτοτυπία του 
βιβλιαρίου υγιείας του, με τα εμβόλια που προβλέπονται 
κάθε φορά, ανάλογα με την ηλικία του παιδιού. 

ε. Κάθε άλλο δικαιολογητικά που θεωρείται απαραί¬ 
τητο. 

4. Οι αιτήσεις εγγραφής υποβάλλονται τον Μάιο κάθε 
έτους και σε όλη τη διάρκεια του έτους, εφ' όσον υπάρ¬ 
χουν κενές θέσεις. 

Αρθρο 9 

Διακοπή Φιλοξενίας παιδιών 

Η διακοπή της φιλοξενίας των παιδιών στον Παιδικό 
Σταθμό πραγματοποιείται, εφ' όσον συντρέχουν οι πα¬ 
ρακάτω περιπτώσεις: 

α) Όταν το ζητήσουν οι γονείς ή οι κηδεμόνες των 
παιδιών. 

β) Όταν εμφανιστούν σοβαρά προβλήματα στη συ¬ 
μπεριφορά ή την υγιεία των παιδιών, που δεν μπορούν 
ν' αντιμετωπιστούν από τον Σταθμό, μετά από προη¬ 
γούμενη επικοινωνία με τους γονείς και ειδικό ιατρό. 

γ) Όταν δεν καταβάλλεται από τους γονείς η οικο¬ 
νομική τους συμμετοχή για χρονικό διάστημα πέραν 
των δύο (2) μηνών, χωρίς να υπάρχει σοβαρός προς 
τούτο λόγος και αφού προηγουμένως ειδοποιηθούν να 
καταβάλουν το οφειλόμενο ποσό. 

δ) Όταν κατ' εξακολούθησιν και παρά τις σχετικές 
έγγραφες ειδοποιήσεις προς τους γονείς, αυτοί δεν 
συμμορφώνονται με το πρόγραμμα και τους όρους λει¬ 
τουργίας του Σταθμού. 

ε) Όταν κατ' εξακολούθηση και πέραν του ενός (1) μη- 
νός (συνεχόμενα) τα παιδιά απουσιάζουν αδικαιολόγητα. 

Άρθρο 10 

Τα φιλοξενούμενα παιδιά μεταφέρονται από τις οικίες 
τους στον Παιδικό Σταθμό και αποχωρούν από αυτόν 
την καθορισμένη ώρα με ευθύνη των οικογενειών τους. 

Άρθρο 11 
λειτουργία 

1. Η λειτουργία του Παιδικού Σταθμού αρχίζει το μήνα 
Αύγουστο και λήγει το μήνα Ιούνιο του επομένου έτους 
και επί πέντε ημέρες της εβδομάδος, δηλαδή από Δευ¬ 
τέρα έως Παρασκευή. 

2. Δεν λειτουργεί κατά τις επίσημες αργίες των Δη¬ 
μοσίων Υπηρεσιών. 

3. Η λειτουργία αρχίζει από την 6:30 πμ. ώρα και λήγει 
την 16:00 μμ. ώρα. 

4. Στον Παιδικό Σταθμό εφαρμόζεται ημερήσιο πρό¬ 
γραμμα δημιουργικής απασχολήσεως, που εξασφαλίζει 
την αρμονική ψυχοσωματική ανάπτυξη των παιδιών. 

5. Στο πλαίσιο του προγράμματος αυτού, τα παιδιά 
προσεγγίζονται με μέσο τη στοργή, το διάλογο, την 
επεξήγηση και την εμπιστοσύνη. Ρητά απαγορεύεται 
στο προσωπικό η καταναγκαστική επιβολή απόψεων 
ή η επιβολή σωματικής τιμωρίας, παραβίαση δε της 
απαγορεύσεως αυτής αποτελεί σοβαρότατο πειθαρ¬ 
χικό παράπτωμα. Βάση του ημερησίου προγράμματος 
απασχολήσεως είναι η χριστιανική διαπαιδαγώγηση, 
η ομαλή συναναστροφή των παιδιών μεταξύ τους, η 
ενίσχυση της εξελικτικής τους πορείας και η εμπέδωση 
κλίματος ελευθερίας και ασφαλείας. 

6. Το ημερήσιο πρόγραμμα είναι ευέλικτο, τηρούνται 
όμως ορισμένα βασικά χρονικά σημεία αυτού, όπως η 
προσέλευσης ή αναχώρησης των παιδιών, οι ώρες δια¬ 
λείμματος, αναπαύσεως. 

7. Ενδεικτικά το πρόγραμμα απασχολήσεως των παι¬ 
διών είναι: 

06:30 πμ. - 9:00 πμ.: Υποδοχή των παιδιών. Ο παι¬ 
δαγωγός προτρέπει και ενθαρρύνει τα παιδιά να εν¬ 
σωματωθούν σε ομάδες παιχνιδιού ή απασχολήσεως 
στις παιδαγωγικές γωνίες δραστηριοτήτων συμβολικού 
χαρακτήρος, στις γωνίες γνώσεων (βιβλίου κ.λπ.) ή τους 
προτείνει απασχόληση με το οικοδομικό κατασκευαστι¬ 
κό υλικό ή άλλο παιδαγωγικό υλικό. 

9:00 πμ. - 9:30 πμ.: Συνεχίζεται η υποδοχή και γίνεται 
συζήτηση, συναισθηματικές ανταλλαγές μεταξύ των παι¬ 


διών και του παιδαγωγού. Προσευχή στον Δημιουργό 
Τριαδικό θεό και σερβίρεται το πρωινό γεύμα. 

9:30 πμ. -12:30 πμ: Μουσικοκινητικές ρυθμικές δραστη¬ 
ριότητες, ασκήσεις χώρου. Παράλληλα ή μεμονωμένα 
εργαστήρια ζωγραφικής, κολλητικής, κουκλοθέατρου, 
θεατρικού παιχνιδιού, νερού, πηλού, κηπουρικής, μαγει¬ 
ρικής, οικολογικού πειραματισμού κ.λπ. ή παιδαγωγικές 
δραστηριότητες του ίδιου χαρακτήρα. Ελεύθερη απα¬ 
σχόληση στις παιδαγωγικές γωνίες δραστηριοτήτων 
συμβολικού χαρακτήρα ή ομαδικά παιχνίδια στην τάξη, 
στον κήπο και την παιδική χαρά, ψυχοκινητικές δρα¬ 
στηριότητες. 

12:30 πμ. -13:00 μμ.: Σερβίρεται το μεσημεριανό γεύμα. 

13:00 μμ. -16:00 μμ.: Σταδιακή αναχώρησις των παιδιών 
που φεύγουν νωρίς.Ήσυχες δραστηριότητες (άκουσμα 
μουσικής, αφήγηση παραμυθιού, μυθοπλασία, τρα¬ 
γούδι, διάβασμα βιβλίου). Δραστηριότητες στις γωνί¬ 
ες γνώσεων πληροφορήσεως. Παιχνίδια με τον λόγο, 
προαναγνωστικές ασκήσεις, παιχνίδια για την εξέλιξη 
της αντιληπτικής ικανότητος των παιδιών, παντομίμα, 
αυτοσχεδιασμοί, φαντασία, ελεύθερη απασχόληση ή 
ανάπαυση, τακτοποίηση των τάξεων. 

Το ανωτέρω πρόγραμμα προσαρμόζεται στις ιδιαιτε¬ 
ρότητες κάθε επιμέρους ηλικίας, κατά την κρίση των 
παιδαγωγών. 

Άρθρο 12 

Ειδικά καθήκοντα του προσωπικού 

Τα καθήκοντα του προσωπικού προσδιορίζονται εν¬ 
δεικτικά ως εξής: 

1. Παιδαγωγικό Προσωπικό: 

α) Φροντίζει για την ορθή χριστιανική διαπαιδαγώ¬ 
γηση, ως και τη σωστή ψυχοσωματική υγιεία και ψυ¬ 
χοκινητική εξέλιξη των παιδιών, με εξατομίκευση του 
ημερησίου προγράμματος ανάλογα με την ηλικία και 
τις ανάγκες τους. Απασχολεί τα παιδιά σύμφωνα με το 
ημερήσιο πρόγραμμα απασχολήσεως. 

β) Εισηγείται τις ανάγκες εφοδιασμού των αιθουσών 
για την εφαρμογή του προγράμματος με διάφορα είδη 
(παιχνίδια, είδη καθαριότητας κ.λπ.). 

γ) Βοηθεί τα φιλοξενούμενα παιδιά για την ικανοποί¬ 
ηση των ατομικών τους αναγκών. Παρακολουθεί την 
καθαριότητά τους, ενθαρρύνοντας την αυτοεξυπηρέ¬ 
τησή τους. 

δ) Ενημερώνει τους αρμοδίους και τον παιδίατρο για 
κάθε ύποπτο, σχετικά με την υγιεία τους, περιστατικό. 

ε) Τηρεί βιβλίο παρουσίας των παιδιών και ενημερώ¬ 
νει αρμοδίως για τις καθυστερήσεις των παιδιών στην 
προσέλευσή τους, είτε στις απουσίες τους. 

στ) Αόγω της άμεσης επαφής του με τα παιδιά, προ¬ 
σφέρει σ' αυτά με υπομονή και στοργή όλες τις δυνα¬ 
τότητες για να αναπτύξουν την προσωπικότητά τους, 
επιδιώκοντας συνεχώς να δημιουργήσουν σ' αυτά ικανό¬ 
τητα συγκεντρώσεως, αυτενέργειας, εμπιστοσύνης στον 
εαυτό τους και στις προσωπικές δυνατότητές τους. Σε 
καμία περίπτωση και για οποιονδήποτε λόγο δεν επι¬ 
τρέπεται η κακή μεταχείριση των παιδιών (εκφοβισμός, 
σωματική ποινή). 

ζ) Ενημερώνει μία (1) φορά το μήνα τους γονείς για τη 
γενική, σφαιρική εξέλιξη του παιδιού τους και διατηρεί 
αρμονική σχέση με αυτούς. 

2. Τό προσωπικό καθαριότητος: Εκτελεί τις εργασίες 
καθαριότητος των εσωτερικών και εξωτερικών χώρων, 

καθώς και κάθε άλλη βοηθητική εργασία, που του ανα¬ 
τίθεται από τον Διευθυντή - Διευθύντρια. Χρησιμοποιεί 
υλικά καθαριότητος, που παραλαμβάνει από τον Δια¬ 
χειριστή. 

3. Την Διοικητική και Οικονομική εργασία ασκεί ο Δι¬ 
οικητικός υπάλληλος. Εάν δεν υπάρχει, τα καθήκοντα 
αυτά ασκεί υπάλληλος της Ιερός Μητροπόλεως. 

Ο ανωτέρω υπάλληλος ασκεί τα ακόλουθα καθήκοντα: 
α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία υλικά, για την 
καλή φύλαξη, συντήρηση και διάθεσή τους, καθώς και 
για την λοιπή εν γένει περιουσία των Σταθμών, σύμφωνα 
με τις εκάστοτε αποφάσεις της Ιεράς Μητροπόλεως. 

β) Συντάσσει τις μισθολογικές καταστάσεις του προ¬ 
σωπικού του Σταθμού και υπολογίζει, σύμφωνα με τις 
ισχύουσες διατάξεις, τυχόν πρόσθετες αμοιβές (υπερω¬ 
ρίες κ.λπ.) που προκύπτουν. 

γ) Τηρεί όλα τα βιβλία διαχειρίσεως, στα οποία κατα¬ 
χωρίζει όλες τις κατά Νόμον απαιτούμενες εγγραφές. 

δ) Είναι υπεύθυνος για την τήρηση γενικώς των λογα¬ 
ριασμών, τη συγκέντρωση των παραστατικών στοιχείων, 
όλων των δικαιολογητικών εισπράξεων και πληρωμών, 
ώστε να είναι πάντοτε ευχερής ο έλεγχος των εσόδων 
και εξόδων. 

ε) Συνεργάζεται με τον Σεβασμιώτατο Μητροπολίτη 
για την κατάρτιση του Προϋπολογισμού, του Απολο¬ 
γισμού και του Ισολογισμού, εισηγούμενος εγκαίρως 
ενδεχόμενες αναμορφώσεις αυτών. 

ζ) Εκτελεί κάθε άλλη εργασία διοικήσεως και διαχει¬ 
ρίσεως που του ανατίθεται. 

4. Οι ώρες προσελεύσεως και αποχωρήσεως του 
προσωπικού καθορίζονται με απόφαση του Μητροπο¬ 
λίτου και είναι ανάλογες με το ωράριο εργασίας και 
τις ώρες λειτουργίας των Σταθμών. Απαγορεύεται η 
απομάκρυνση του προσωπικού κατά τις εργάσιμες ώρες. 
Εφ' όσον συντρέχουν ιδιαίτερα σοβαροί προσωπικοί ή 
υπηρεσιακοί λόγοι, επιτρέπεται ολιγόωρη απομάκρυνση 
του υπαλλήλου, μετά από ειδική άδεια του Διευθυντού. 


Αρθρο 13 

Με μέριμνα του Διευθυντού - Διευθύντριας και του 
Διοικητικού υπαλλήλου τηρούνται τα εξής βιβλία, θεω¬ 
ρημένα από την Ιερά Μητρόπολη: 

α) Βιβλίο Πρωτοκόλλου εισερχομένων και εξερχομέ- 
νων εγγράφων 

β) Βιβλίο Πρακτικών των συνεδριάσεων της Διοικού- 
σης Επιτροπής 

γ) Βιβλίο Ταμείου, διπλότυπα Γραμμάτια Εισπράξεων 
και διπλότυπα Εντάλματα Πληρωμών, εκτελεστέα εφ' 
όσον φέρουν την υπογραφή του Προέδρου 
δ) Βιβλίο Υλικού, στο οποίο καταγράφονται τα κινητά 
περιουσιακά στοιχεία, που έχουν διατεθεί σε χρήση των 
Παιδικών Σταθμών 
ε) Μητρώο εγγεγραμμένων νηπίων 
στ) Ατομικοί φάκελοι των φιλοξενουμένων παιδιών 
ζ) Βιβλίο συμβάντων 

Αρθρο 14 

Ο παρών Κανονισμός ισχύει από της δημοσιεύσεώς 
του στην Εφημερίδα της Κυβερνήσεως. Ο Κανονισμός 
δημοσιεύεται επίσης και δια του επισήμου Δελτίου της 
Εκκλησίας της Ελλάδος «ΕΚΚΛΗΣΙΑ». Κάθε τροποποί¬ 
ηση ή κατάργηση αυτού γίνεται από την Ιερά Σύνοδο, 
κατόπιν προτάσεως του οικείου Μητροπολίτου. Σε πε¬ 
ρίπτωση καταργήσεως του Ιδρύματος, άπασα η κινητή 
και ακίνητη περιουσία του ανήκει αυτοδικαίως στην Ιερά 
Μητρόπολη Μαρωνείας και Κομοτηνής. 

Αρθρο 15 

Με τον παρόντα Κανονισμό ουδεμία δαπάνη προ- 
καλείται σε βάρος του προϋπολογισμού του Νομικού 
Προσώπου της Ιεράς Μητροπόλεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2015 
Ο Πρόεδρος 

ί Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: ήίίρ://νννννν.βί.9Γ - β-ιτΐ3ΪΙ: ννβόπΐ 38 ίβΓ.βί@οί. 9 Γ 

